Document ID: 31998R2762

NEUVOSTON ASETUS (EY, EHTY, EURATOM) N:o 2762/98,
annettu 17 päivänä joulukuuta 1998,
Euroopan yhteisöjen virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta 1 päivästä heinäkuuta 1998
EUROOPAN UNIONIN NEUVOSTO, joka
ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen,
ottaa huomioon Euroopan yhteisöjen erioikeuksista ja vapauksista tehdyn pöytäkirjan ja erityisesti sen 13 artiklan,
ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka on vahvistettu asetuksella (ETY, Euratom, EHTY) N:o 259/68 (1) ja viimeksi muutettu asetuksella (EY, EHTY, Euratom) N:o 2594/98 (2), ja erityisesti mainittujen henkilöstösääntöjen 63, 64, 65, 65 a, ja 82 artiklan ja liitteen XI sekä mainittujen palvelussuhteen ehtojen 20 artiklan ensimmäisen kohdan ja 64 artiklan,
ottaa huomioon komission ehdotuksen,
sekä katsoo, että
komission laatiman kertomuksen johdosta toteutetun virkamiesten ja muun henkilöstön palkkoja koskevan tarkastelun perusteella on osoittautunut aiheelliseksi mukauttaa yhteisöjen virkamiesten ja muun henkilöstön palkkoja ja eläkkeitä vuoden 1998 tarkistuksen yhteydessä,
henkilöstösääntöjen liitteen XI sanamuodon mukaisesti vuosittainen mukauttaminen varainhoitovuodelle 1999 merkitsee, että ennen 31 päivää joulukuuta 1999 on vahvistettava uudet korjauskertoimet, joita sovelletaan taannehtivasti 1 päivästä heinäkuuta 1999,
uudet korjauskertoimet voivat aiheuttaa taannehtivia palkkojen ja eläkkeiden (positiivisia tai negatiivisia) mukautuksia, jotka koskevat sellaista varainhoitovuoden 1999 osaa, jonka osalta on tämän asetuksen perusteella jo suoritettu maksuja,
olisi siten säädettävä samalla korjauskertoimien edellyttämästä taannehtivasta korotuksesta tai liikaa maksettujen summien takaisin perimisestä neuvoston varainhoitovuodelle 1999 tekemän vuosittaisen mukauttamispäätöksen soveltamis- ja voimaantulopäivän väliseltä kaudelta, ja
olisi säädettävä, että mahdollisen takaisinperinnän vaikutukset voidaan jakaa enintään kahdentoista kuukauden ajalle neuvoston varainhoitovuodelle 1999 tekemän vuosittaisen mukauttamispäätöksen voimaantulopäivästä lukien,
ON ANTANUT TÄMÄN ASETUKSEN:
1 artikla
Korvataan 1 päivästä heinäkuuta 1998:
a) henkilöstösääntöjen 66 artiklassa oleva kuukausittaisia peruspalkkoja koskeva taulukko seuraavasti:
TAULUKON PAIKKA
b) - henkilöstösääntöjen liitteessä VII olevassa 1 artiklan 1 kohdassa määrä "6 566 Belgian frangia" määrällä "6 691 Belgian frangia";
- henkilöstösääntöjen liitteessä VII olevassa 2 artiklan 1 kohdassa määrä "8 456 Belgian frangia" määrällä "8 617 Belgian frangia";
- henkilöstösääntöjen 69 artiklan toisessa virkkeessä ja henkilöstösääntöjen liitteessä VII olevan 4 artiklan 1 kohdan toisessa alakohdassa määrä "15 107 Belgian frangia" määrällä "15 394 Belgian frangia";
- henkilöstösääntöjen liitteessä VII olevan 3 artiklan ensimmäisessä alakohdassa määrä "7 557 Belgian frangia" määrällä "7 701 Belgian frangia".
2 artikla
Korvataan muuta henkilöstöä koskevien palvelussuhteen ehtojen 63 artiklassa oleva kuukausittaista peruspalkkaa koskeva taulukko 1 päivästä heinäkuuta 1998 seuraavasti:
TAULUKON PAIKKA
3 artikla
Henkilöstösääntöjen liitteessä VII olevassa 4 a artiklassa tarkoitettu kiinteämääräinen korvaus vahvistetaan 1 päivästä heinäkuuta 1998 seuraavasti:
- 4 016 Belgian frangia kuukaudessa palkkaluokkiin C 4 tai C 5 kuuluville virkamiehille;
- 6 157 Belgian frangia kuukaudessa palkkaluokkiin C 1, C 2 tai C 3 kuuluville virkamiehille.
4 artikla
Eläkkeet, jotka on ansaittu 1 päivään heinäkuuta 1998 mennessä, lasketaan kyseisestä päivästä lukien henkilöstösääntöjen 66 artiklassa määrätyn kuukausittaisia peruspalkkoja koskevan taulukon perusteella sellaisena kuin se on muutettuna tämän asetuksen 1 artiklan a alakohdassa.
5 artikla
Korvataan 1 päivästä heinäkuuta 1998 henkilöstösääntöjen 63 artiklan toisessa kohdassa oleva päivämäärä "1 päivästä heinäkuuta 1997" päivämäärällä "1 päivästä heinäkuuta 1998".
6 artikla
1. Virkamiesten ja muuhun henkilöstöön kuuluvien, joiden asemapaikka on jäljempänä luetelluissa maissa tai paikkakunnilla, palkkaan sovellettavat korjauskertoimet vahvistetaan 16 päivästä toukokuuta 1998 seuraavasti:
Yhdistynyt kuningaskunta: 153,6.
2. Virkamiesten ja muuhun henkilöstöön kuuluvien, joiden asemapaikka on jäljempänä luetelluissa maissa tai paikkakunnilla, palkkaan sovellettavat korjauskertoimet vahvistetaan 1 päivästä heinäkuuta 1998 seuraavasti:
TAULUKON PAIKKA
3. Eläkkeisiin sovellettavat korjauskertoimet vahvistetaan henkilöstösääntöjen 82 artiklan 1 kohdan mukaisesti. Asetuksen (EHTY, ETY, Euratom) N:o 2175/88 (3) 3-10 artiklaa sovelletaan edelleen.
4. Henkilöstösääntöjen liitteen XI mukaisesti näitä korjauskertoimia voidaan ennen 31 päivää joulukuuta 1999 muuttaa 1 päivästä heinäkuuta 1999 voimaan tulevista uusista korjauskertoimista annettavalla neuvoston asetuksella. Tämän seurauksena toimielimet suorittavat taannehtivasti vuodelle 1999 tehdyn mukauttamispäätöksen soveltamis- ja voimaantulopäivän väliseltä ajanjaksolta vastaavan positiivisen tai negatiivisen mukautuksen virkamiesten palkkoihin sekä entisten virkamiesten ja muiden edunsaajien eläkkeisiin.
Jos tämä taannehtiva tarkistus merkitsee liikaa perityn määrän takaisinperimistä, se voidaan jakaa vuodelle 1999 tehdyn vuosittaisen mukauttamispäätöksen voimaantulopäivän jälkeiselle enintään kahdentoista kuukauden ajalle.
7 artikla
Korvataan henkilöstösääntöjen liitteessä VII olevassa 10 artiklan 1 kohdassa oleva taulukko 1 päivästä heinäkuuta 1998 seuraavasti:
TAULUKON PAIKKA
8 artikla
Asetuksen (EHTY, ETY, Euratom) N:o 300/76 (4) 1 artiklassa säädetyt keskeytyksettä työskentelystä ja vuorotyöstä maksettavat korvaukset vahvistetaan 1 päivästä heinäkuuta 1998 11 640, 17 569, 19 210 ja 26 189 Belgian frangiksi.
9 artikla
Oikaistaan neuvoston asetuksen (EHTY, ETY, Euratom) N:o 260/68 (5) 4 artiklassa esitettyjä määriä 1 päivästä heinäkuuta 1998 kertoimella 4,165412.
10 artikla
Tämä asetus tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä joulukuuta 1998.

Labels: 10
0
9
15